Кръстю Лафазанов
Кръстю Василев Лафазанов е български театрален и филмов актьор, играл в известни български телевизионни предавания като „Улицата“ и „Събота късен следобед“ (по БНТ) и „Смях в залата“ (излъчвано по bTV). Играе в телевизионното комедийно шоу „Комиците“.

Биография

Произход и образование 
Роден е на 18 юли 1961 година във Варна в семейство на потомци на бежанци от Въмбел, Костурско. Майка му е медицинска сестра. След гимназията кандидатства стоматология и е приет. Кандидатства и във ВИТИЗ, като влиза след втория път. През 1985 година завършва актьорско майсторство за куклен театър във ВИТИЗ „Кръстьо Сарафов“ в класа на Елена Владова.

Ранна кариера 
Участва е в Детско-юношеския театър „Златното ключе“ Варна, при Катя Папазова. След това работи в Родопския драматичен театър в Смолян (1988 – 1989) и театър „Сириус“ (1989 – 1991). Звездата му изгрява в театъра на Теди Москов „Ла Страда“, където Лафазанов изиграва първите си големи роли и става партньор на Мая Новоселска (1991 – 1992). От 1993 година преминава в Народния театър „Иван Вазов“.

Кариера на озвучаващ актьор 
Лафазанов озвучава в анимационни филми от 2000 до 2007 година. Той е официалният глас на Шрек в едноименната анимационна поредица, озвучавал е в 3 филма и коледния филм „Блатната Коледа на Шрек“, но през 2010 година решава да не озвучи едноименния герой в „Шрек завинаги“, в който е заместен от Йордан Господинов-Дачко.

Личен живот 
Запознава се с бъдещата си съпруга Елена Начева във ВИТИЗ и двамата се женят в трети курс. От брака си имат дъщеря Елица и син Георги-Крис. Елена Начева почива на 24 септември 2022 година.

Литература 
 „Засукани финтифлюкани приказчуни“ – поредица детски книжки, заедно със съпругата си Елена Начева
 „Пълнолудие или две кофи смях“

Награди и отличия 
 „Наградата за млад актьор“ на Съюза на артистите в България (1986)
 „Аскеер“ – „за изгряваща звезда“ (1991)
 Наградата „Сребърен Георгий“ за филма Пеещите обувки на кинофестивала в (Москва, 2016)

Театрални роли 
 „Да, господин Премиер!“ (А. Джей, Дж. Лин) – Премиер
 „Хамлет“ (Уилям Шекспир) – Полоний
 „Антигона“ (Софокъл) – страж – вестител
 „Дон Кихот“ (Мигел де Сервантес) – дон Кихот
 „Суматоха“ (Йордан Радичков) – Араламби

Телевизионен театър 
 „Братът на Бай Ганя Балкански“ (мюзикъл, 1997) – Мусаллаков
 „Гнездото“ (1997, от Йордан Радичков, мюзикъл)
 „Зелен таралеж“ (1996, от Йордан Радичков, мюзикъл)

 „Големанов“ (по Ст. Л. Костов, сц. и реж. Иван Ничев, 1995) – Чавдаров

Филмография

Вижте също 
 Ермис Лафазановски
 Сократ Лафазановски

Източници

Външни препратки 

 Кръстю Лафазанов в Theatre.art.bg
 Кръстю Лафазанов в Theater.bg
 Кръстю Лафазанов в КиноПоиск
 Кръстю Лафазанов в Кино-Театр

Български актьори и актриси
Български театрални актьори и актриси
Български комици
Български озвучаващи актьори
Носители на Икар
Носители на Аскеер
Възпитаници на НАТФИЗ
По произход от Въмбел
Родени във Варна